Spørsmål til smågruppene.

Spor av Jesus.

Kristin Lie talte om å finne spor av Jesus i sin egen historie med vekt på at de kanskje er enklest å finne når en ser seg tilbake.

Har du noen opplevelser av at det er spor av Jesus i ditt liv, når du ser tilbake?

Kristin sa også at vi kan være med og sette spor i andres liv, som kan peke mot Jesus.

Hvem har satt spor i ditt liv?

Hvilke spor ønsker du å sette i dine barns liv? (Kristin nevnte bønn, å lære om tilgivelse, Guds forsørgelse)

Noen av oss har også noen «drittsteiner» - vonde opplevelser, sorg, bønner en ikke har fått svar på, som også har satt spor. Hva har dette gjort i ditt liv? Har du noen sånne vonde spor som kan gjøre det vanskelig å se Jesus?

Abraham satte opp minnesteiner når han hadde opplevelser med Gud som satte spor. Kristin sammenlignet det med varder i fjellet. Har du noen sånne minnesteiner, noe du har gjort, markert, for å huske at Gud har gjort noe, at Han har talt eller møtt deg? Lar du andre se de vardene eller minnesteinene?

Hvordan kan vi som menighet sette spor i Ytre Randesund bydel?